Васіль змяніў бацьку на святарскім пасту ў лістападзе 1824 года (той дастаткова доўгі яшчэ час дапамагаў сыну. Больш пра яго мы нічога не ведаем, акрамя таго, што ў 1838-м перайшоў у праваслаўе). Васіль Іаанавіч служыў у Рудніках 34 гады, а потым выйшаў за штат і саступіў прыход свайму сыну. Вось пра апошняга мне хочацца расказаць больш, як пра чалавека, якога ўзгадваю кожны раз, як бачу цяперашнюю рудніцкую — Свята-Пакроўскую — царкву. Гэта ён яе будаваў.